پرتغالی

پرتغالی (português) اتا رومی زوون هسته که گالیسیایی-پرتغالی جه بوجود بِموئه و قرون وسطا گادِر گالیسیا سلطنت دله وه ره گِنِش کردنه. پرتغالی اروپا اتحادیه، آمریکایی کشورون سازمان، آفریقا اتحادیه و پرتغالی‌زوون کشورون کمیته دله رسمی زوون هسته. این زوون ۲۴۰ میلیون گنش‌کَر جه، دِنیای ِشیشمین زوون هسته.

پرتغالی ره آنگولا، برزیل، کیپ ورد، شرقی تیمور، گینه بیسائو، ماکائو، موزامبیک، پرتغال، سائوتومه و پرنسیپ دله رسمی زوون دونّه.

پرتغالی، خله ایسپانیولی جه نزدیکه، اتی که این دِتا زوون ِمردِم تونّه راحت هِدی جه گپ بَزنِن. این زوون یونانی، لاتین و عربی جه هم خله تأثیر بَدی‌یه.https://web.archive.org/web/20141229235359/http://irbredu.com/index.php/using-joomla/extensions/components/content-component/article-category-list/98-about-portuguese

 ادبیات 
پرتغالی ادبیات شعر بوتن و ترانه بوتن جا سر هیته. تموم ای ترانه‌ئون و شعرون ره اتا کیتاب دله که ونه نوم نغمه‌ئون کیتاب هسه جمع بیه. اون زمون اتا چلّه پرتغالی زبون جه پرتغال ِادبی زبون بی‌یه که وه ره گالیسی زبون گتنه. اینتا زبون ره حلا مردم اتا ایالت ایسپانیا دله گنش کننه. اتا از دیگه کیتابونی که پرتغالی زبون جا بنویشت بیه ونه نوم امین موشاور هسه که دیورات اتا از پرتغال شاهون وه ره بنویشته. میلادی نوزده سده دله وشون گت‌ترین بنویشت‌کر جیل فینسنت بی‌یه. اینتا دوره دله بنویشت‌کرونی ثل میرانلا، دیوکوبرناردیس وبرنارد واری بریم ایتالیایی روش جا شه ادبیات ره بتر هکردنه. اتا از پرتغال گت‌ترین کیتابون که جهان دله وه ره اشناسنه ونه نوم پرتغال ادبیات تاریخچه هسه اینتا کیتاب ره کومومیسن بنویشته. میلادی نوزده سده بترین کیتاب هم پرتغالی زبون پیوم‌ئون بی‌یه که وه ره ماریانا الکوفوسرادو بنویشته. رومانتیک روش ره هم المیدوگریت پرتغالی زبون دله بیارده. طنز سبک ره هم جوزس تیروماریا دوکیروز پرتغالی زبون دله بیارده.

 منابع 

 ‎


رج:رومی‌تبار زوونون